A4-0056/97

Ψήφισμα σχετικά με το Λευκό Βιβλίο της Επιτροπής για την Εκπαίδευση και την Κατάρτιση «Διδασκαλία και Εκμάθηση: Πρός την κοινωνία της γνώσης» (CΟΜ(95)0590 - C4-0597/95).

Το Ευρωπαϊκό Κοινοβούλιο,

- έχοντας υπόψη το Λευκό Βιβλίο της Επιτροπής για την εκπαίδευση και την κατάρτιση «Διδασκαλία και Εκμάθηση: Πρός την κοινωνία της γνώσης» (CΟΜ(95)0590 - C4-0597/95),

- έχοντας υπόψη την έκθεση της Οικονομικής και Κοινωνικής Επιτροπής (CES 479/96τελ),

- έχοντας υπόψη την έκθεση της Επιτροπής των Περιφερειών (Cdr 115/96),

- έχοντας υπόψη το δικαίωμα σε παιδεία, εκπαίδευση και επαγγελματική κατάρτιση, και πιο συγκεκριμένα το άρθρο 26 της Οικουμενικής Διακήρυξης των Δικαιωμάτων του Ανθρώπου, το άρθρο 2 του πρωτοκόλλου στην Ευρωπαϊκή Σύμβαση για τα Δικαιώματα του Ανθρώπου, το άρθρο 10 του Ευρωπαϊκού Κοινωνικού Χάρτη και το άρθρο 13 της Διεθνούς Σύμβασης για τα Οικονομικά, Κοινωνικά και Πολιτιστικά Δικαιώματα,

- έχοντας υπόψη την έκθεση της Επιτροπής Απασχόλησης και Κοινωνικών Υποθέσεων και τις γνωμοδοτήσεις της Επιτροπής Έρευνας, Τεχνολογικής Ανάπτυξης και Ενέργειας και της Επιτροπής Πολιτισμού, Νεότητας, Παιδείας και Μέσων Ενημέρωσης (A4-0056/97),

Α. λαμβάνοντας υπόψη ότι το Λευκό Βιβλίο της Επιτροπής για την Εκπαίδευση και την Κατάρτιση είναι ευπρόσδεκτο διότι προκάλεσε την κατάλληλη στιγμή τη συζήτηση σχετικά με τη θέση που πρέπει να λάβει η εκπαίδευση και η κατάρτιση στις πολιτικές εξαγγελίες της Ευρωπαϊκής Ένωσης, των κρατών μελών, των αρχών περιφερειακής και τοπικής αυτοδιοίκησης, των κοινωνικών εταίρων σε όλα τα επίπεδα καθώς και των μη κυβερνητικών οργανώσεων,

Β. λαμβάνοντας υπόψη ότι στο έγγραφο τονίζεται ο ραγδαίος ρυθμός αλλαγής του οικονομικού και τεχνολογικού πλαισίου με το οποίο αντιπαρατίθενται τα συστήματα εκπαίδευσης και κατάρτισης, και ιδίως ο αντίκτυπος της κοινωνίας των πληροφοριών, η παγκοσμιοποίηση της οικονομίας και οι επιπτώσεις της επιστημονικής και τεχνολογικής προόδου,

Οι προκλήσεις

Γ. λαμβάνοντας υπόψη ότι η Επιτροπή δεν αντιμετωπίζει όπως θα έπρεπε άλλες σημαντικές προκλήσεις, συμπεριλαμβανομένων των δημογραφικών μεταβολών, της σχετικής μείωσης της δημόσιας δαπάνης για την εκπαίδευση και την κατάρτιση και του αυξανόμενου κινδύνου να πληγούν από κοινωνικό αποκλεισμό ολοένα και μεγαλύτερα τμήματα του πληθυσμού,

Δ. έχοντας υπόψη ότι η ευθύνη για την εξασφάλιση της παροχής της ίδιας εκπαίδευσης σε όλους ανήκει περισσότερο στον δημόσιο τομέα και όχι στα άτομα,

E. λαμβάνοντας υπόψη ότι η δημογραφική ανάπτυξη, όπως εξελίσσεται στην Ευρώπη και, ιδίως, η γήρανση του πληθυσμού, μεταβάλλει ριζικά τη δομή της κοινωνίας μας,

ΣΤ. λαμβάνοντας υπόψη ότι η εξέλιξη αυτή, σε συνδυασμό με τις ραγδαίες τεχνολογικές αλλαγές και την αναδιάρθρωση των οικονομιών μας, επιβάλλει την αναθεώρηση των στόχων γύρω από την εκπαίδευση και την επιμόρφωση και μεταθέτει το κύριο βάρος της δημόσιας δαπάνης στο σύστημα της δια βίου μάθησης,

Ζ. λαμβάνοντας υπόψη ότι μία δεύτερη πρόκληση για τα κράτη μέλη της Ευρωπαϊκής Ένωσης είναι να αυξήσουν τις επενδύσεις για την εκπαίδευση και την κατάρτιση παρά τους σημερινούς δημοσιονομικούς περιορισμούς,

Η. λαμβάνοντας υπόψη ότι τούτο μπορεί εν μέρει να επιτευχθεί δια της μετατροπής της πολιτικής για την αγορά εργασίας από παθητικής σε ενεργητική, όπως έχει δείξει η εμπειρία σε ορισμένα κράτη μέλη,

Θ. λαμβάνοντας υπόψη ότι οι δαπάνες κεφαλαίου αντιπροσωπεύουν μία μικρή μόνο αναλογία της συνολικής δημόσιας δαπάνης για την εκπαίδευση και ότι η αναλογία αυτή έχει φθίνουσα τάση,

Ι. λαμβάνοντας υπόψη ότι τούτο αντιτίθεται στην επείγουσα ανάγκη για εκσυγχρονισμό του συστήματος εκπαίδευσης,

ΙΑ. λαμβάνοντας υπόψη ότι υπάρχει κίνδυνος να αυξηθεί ο κοινωνικός αποκλεισμός δεδομένου ότι μεγαλώνει το χάσμα μεταξύ «εκείνων που διαθέτουν και εκείνων που δεν διαθέτουν γνώσεις» και ότι, συνεπώς, απαιτείται δράση ώστε να δοθεί σε όλους η δυνατότητα να αποκτήσουν ευέλικτες δεξιότητες απασχόλησης που να προσαρμόζονται στις απαιτήσεις της αγοράς,

Ο στόχος

ΙΒ. λαμβάνοντας υπόψη ότι, ενόψει των νέων κοινωνικών συνθηκών, τα συστήματα εκπαίδευσης και επιμόρφωσης θα πρέπει να παρέχουν στα άτομα τη δυνατότητα της κατάρτισης καθ' όλη τη διάρκεια της ζωής τους,

ΙΓ. λαμβάνοντας υπόψη ότι η βελτίωση στην εκπαίδευση και την κατάρτιση μπορεί να επιφέρει μεγαλύτερη οικονομική ανάπτυξη, αύξηση του προσωπικού εισοδήματος και εξασφαλίζει στα άτομα καλύτερες προϋποθέσεις ως προς τον ανταγωνισμό στην αγορά εργασίας,

ΙΔ. λαμβάνοντας υπόψη ότι, ουσιαστικά, στην έρευνα καταδεικνύεται ότι :

- ο τομέας της εκπαίδευσης στην Ευρωπαϊκή Ένωση μπορεί να αντιπροσωπεύσει μέχρι και το 14% του ποσοστού ετησίας αύξησης,

- οι εκπαιδευτικές επιδόσεις έχουν μεγαλύτερη επίπτωση στις αποδοχές από ό,τι άλλοι παράγοντες όπως το κοινωνικοοικονομικό υπόβαθρο, η φυλή, οι έμφυτες ικανότητες και η πείρα εργασίας, ιδίως στην περίπτωση των γυναικών,

- τα σχετικά ποσοστά ανεργίας είναι πολύ υψηλότερα στις κοινωνικές ομάδες που έχουν κατώτερο επίπεδο εκπαίδευσης,

- η αρχική επιμόρφωση για νέους, εάν συνδυασθεί με ευκαιρίες πείρας εργασίας, μειώνει ουσιαστικά το χρόνο αναζήτησης εργασίας και, κατά συνέπεια, μειώνει τους κινδύνους της ανεργίας μακράς διαρκείας για την ομάδα των ατόμων αυτής της ηλικίας,

- τα υψηλά επίπεδα εκπαίδευσης και κατάρτισης ευνοούν την ανταγωνιστικότητα των επιχειρήσεων δεδομένου ότι συμβάλλουν στη διαμόρφωση ενός εργατικού δυναμικού που είναι πιο παραγωγικό και έχει μεγαλύτερη ευελιξία και κινητικότητα,

ΙΕ. λαμβάνοντας υπόψη ότι η εκπαίδευση και η κατάρτιση συνεισφέρουν στην καλύτερη επίτευξη κοινωνικών στόχων όπως η μείωση της εγκληματικότητας, η βελτίωση της δημόσιας υγείας, η προστασία του περιβάλλοντος και η προώθηση της δημοκρατίας, η ισότητα ευκαιριών και η κοινωνική δικαιοσύνη, και η καταπολέμηση του ρατσισμού και της ξενοφοβίας,

ΙΣΤ. λαμβάνοντας υπόψη ότι το Λευκό Βιβλίο εστιάζει κυρίως την προσοχή του σε γνώσεις και γνωστικές ικανότητες χωρίς να λαμβάνει επαρκώς υπόψη του τις κοινωνικές, συναισθηματικές, ηθικές και πνευματικές πτυχές της εκπαίδευσης και της κατάρτισης,

ΙΖ. λαμβάνοντας υπόψη ότι στο παρόν ψήφισμα τονίζεται ιδιαίτερα η δράση των κρατών μελών δεδομένης της πρωταρχικής ευθύνης τους στη χάραξη πολιτικών για την εκπαίδευση και την κατάρτιση,

Δια βίου μάθηση: οι αποδέκτες

1. χαιρετίζει το γεγονός ότι το Λευκό Βιβλίο έχει τονίσει ιδιαίτερα ορισμένα θεμελιώδη ζητήματα, όπως είναι η ανάγκη να παρέχεται μία ευρεία βάση γενικών γνώσεων, η απόδοση μεγαλύτερης σημασίας στην εκμάθηση ξένων γλωσσών, ο στόχος του να επιτευχθεί μεγαλύτερη προσέγγιση μεταξύ των σχολείων και του τομέα των επιχειρήσεων, η σπουδαιότητα των προγραμμάτων πρακτικής εκμάθησης, η έννοια της Ευρωπαϊκής Υπηρεσίας επί Εθελοντικής Βάσεως και η ανάγκη να αυξηθούν οι επενδύσεις στον τομέα της εκπαίδευσης και της επαγγελματικής κατάρτισης,

2. επικρίνει την προσέγγιση της Επιτροπής η οποία επικεντρώνεται σχεδόν αποκλειστικά στους νέους[semigr ] είναι της άποψης ότι η συζήτηση αυτή θα πρέπει να επεκταθεί ώστε να συμπεριλάβει τη δια βίου εκμάθηση και να διευρυνθεί ώστε να συμπεριλάβει τις ακόλουθες ομάδες στόχους:

- παιδιά

- ενήλικες εργαζόμενους

- γυναίκες

- άτομα κοινωνικά αποκλεισμένα ή περιθωριοποιημένα, συμπεριλαμβανομένων και των ανέργων μακράς διαρκείας, καθώς και όσους δεν έτυχαν του ευεργετήματος της γενικής εκπαίδευσης ή μιας βασικής επαγγελματικής κατάρτισης,

- επιχειρήσεις[semigr ]

Παιδιά

3. εκφράζει την άποψη ότι η ικανότητα της διά βίου μάθησης πρέπει να αναπτυχθεί στο άτομο ξεκινώντας από πολύ νεαρά ηλικία[semigr ] πιστεύει ως εκ τούτου ότι πρέπει να καταβληθούν προσπάθειες ώστε να αυξηθεί ο αριθμός των παιδιών στην προσχολική εκπαίδευση η οποία εισάγει τα νεαρά παιδιά σε ευρύ φάσμα γνώσεων με τη διδασκαλία και την εκμάθηση μέσω του παιχνιδιού[semigr ]

4. θεωρεί απαραίτητο να αναθεωρηθούν μέθοδοι και περιεχόμενο διδασκαλίας με στόχο την παροχή μιας παιδείας που προάγει την ισότητα μεταξύ των φύλων καθώς και να επιτευχθεί η μεγαλύτερη συμμετοχή στην εκπαίδευση όλων των παιδιών ασχέτως του υπόβαθρού τους[semigr ] είναι της γνώμης ότι αυτό απαιτεί την πρόβλεψη της εξατομικευμένης διδασκαλίας, μεταξύ άλλων, μέσω της συνδρομής στην τεχνολογία των πληροφοριών, ώστε να ενθαρρυνθεί η ενεργός συμμετοχή και η έρευνα καθιστώντας κατά τον τρόπο αυτό τους μαθητές πρωταγωνιστές στην εκπαίδευσή τους[semigr ]

5. δεν είναι πεπεισμένο για τη σκοπιμότητα να επιδιωχθεί το πρότυπο των ξεχωριστών σχολείων δεύτερης ευκαιρίας που επικαλείται το Λευκό Βιβλίο της Επιτροπής[semigr ] αντιθέτως, πιστεύει ότι πρέπει να προωθηθεί η επίγνωση της ανάγκης να γίνουν επενδύσεις στην παραδοσιακή εκπαίδευση προκειμένου να αναπτυχθεί το δυναμικό του καθενός και να παρασχεθεί μία ευρεία βάση γενικών γνώσεων για όλους εξασφαλίζοντας την παροχή διδασκαλίας σε όλα τα παιδιά ανάλογα με τις ατομικές τους ανάγκες έτσι ώστε να μπορούν να συμπληρώσουν επιτυχώς την εκπαίδευσή τους[semigr ]

6. αποδέχεται τη διαφορετικότητα των σχολικών συστημάτων και επισημαίνει ότι στις περιπτώσεις κατά τις οποίες επιδιώκεται η προσέγγιση των σχολείων δεύτερης ευκαιρίας που προτείνει η Επιτροπή, τούτο δεν πρέπει να έχει ως αποτέλεσμα τη δημιουργία σχολείων-γκέτο αλλά ο κύριος στόχος πρέπει να είναι η επανένταξη των νέων στον κύριο κορμό του εκπαιδευτικού συστήματος[semigr ]

7. πιστεύει ότι στο πλαίσιο των εκπαιδευτικών συστημάτων των κρατών μελών υπάρχει ανάγκη ανάληψης θετικών ενεργειών προκειμένου να βοηθηθούν οι μειουνεκτούσες ομάδες και τα άτομα[semigr ]

8. προτείνει να καθιερωθούν παιδαγωγικές εταιρικές σχέσεις με τις μειονεκτούσες ομάδες, συμπεριλαμβανομένων των οικογενειών μαθητών και φοιτητών, και να δοθεί ιδιαίτερη προσοχή στην καταπολέμηση του αναλφαβητισμού και στην επιμόρφωση των δασκάλων έτσι ώστε να καταστεί δυνατή η ανάπτυξη εταιρικών σχέσεων μεταξύ σπιτιού και σχολείου[semigr ]

9. τονίζει την επείγουσα ανάγκη διερεύνησης των αιτίων που οδηγούν στη διακοπή της σχολικής φοίτησης[semigr ]

10. εκφράζει ουσιαστικά την άποψη ότι η παραδοσιακή εκπαίδευση αποτελεί εξαίρετο εργαλείο για την πρόληψη του αποκλεισμού των παιδιών με μειονεκτικό υπόβαθρο, υπό τον όρο ότι θα παρέχονται η δέουσα υποστήριξη και επαρκείς οικονομικοί πόροι[semigr ]

11. εκφράζει το φόβο ότι οι νέες χρηματοδοτικές προσεγγίσεις που στοχεύουν στη βελτιστοποίηση της σχέσεως κόστους - αποτελεσματικότητας της εκπαίδευσης μέσω της καθιέρωσης δυνάμεων αγοράς στα σχολεία θα οξύνουν τις κοινωνικές διαφορές ενώ δεν πρόκειται να εξασφαλίσουν σε όλα τα παιδιά την ουσιαστική βασική εκπαίδευση που θα τους χρησιμεύσει στη μελλοντική τους ζωή[semigr ]

Νέοι

12. επικρίνει το Λευκό Βιβλίο διότι δεν τονίζει επαρκώς τον ρόλο που διαδραματίζει η εκπαίδευση και η κατάρτιση στην προετοιμασία των νέων για τον κοινωνικό, σε ισότιμη βάση, δημοκρατικό, καθώς και τον επαγγελματικό τους βίο όταν θα ενηλικιωθούν[semigr ]

13. τονίζει ότι τα συστήματα εκπαίδευσης και κατάρτισης δεν μπορούν να αναζωογονηθούν απλώς και μόνο καθιερώνοντας στενότερες σχέσεις με τις επιχειρήσεις, αλλά χρειάζονται επίσης :

- προσπάθεια για μεγαλύτερη ισορροπία μεταξύ θεωρητικών γνώσεων και πρακτικών ικανοτήτων σε όλα τα εκπαιδευτικά προγράμματα,

- μετάθεση για αργότερα της αποφάσεως για την επιλογή ανάμεσα στη γενική και την επαγγελματική κατεύθυνση,

- παροχή μεγαλύτερης συνεργασίας και κινητικότητας τόσο εντός όσο και μεταξύ της γενικής εκπαίδευσης και της επαγγελματικής κατάρτισης, βελτιώνοντας με τον τρόπο αυτό την παροχή εκπαίδευσης και καθιστώντας δυνατή τη μετάβαση από την επαγγελματική εκπαίδευση στην ανώτατη εκπαίδευση,

- παροχή υπηρεσιών καθοδήγησης και επαγγελματικού προσανατολισμού κατά τη διάρκεια της μεταβατικής περιόδου από την αρχική κατάρτιση (π.χ. για όσους αφήνουν τις σπουδές τους είτε κατά την υποχρεωτική σχολική εκπαίδευση είτε κατά τη φοίτηση σε επαγγελματική σχολή είτε στην τριτοβάθμια εκπαίδευση) έως την εργασία,

- παροχή κινήτρων στους νέους προκειμένου να αντλήσουν οφέλη από τη συμμετοχή τους σε ευκαιρίες για την ανάληψη ενεργού ρόλου ως πολιτών, για την απόκτηση πείρας εργασίας και για επιχειρηματική και εθελοντική δράση,

- ενέργειες για να αποφευχθεί η δημιουργία ενός εκπαιδευτικού συστήματος που να οδηγεί σε εκπαιδευτικά αδιέξοδα τα οποία αποτελούν εμπόδια για την περαιτέρω εκπαίδευση[semigr ]

Γυναίκες

14. θεωρεί ουσιώδες να δημιουργηθούν οι προϋποθέσεις ώστε να μπορούν οι γυναίκες να έχουν πρόσβαση στην εκπαίδευση και την κατάρτιση λαμβάνοντας υπόψη το γεγονός ότι συχνά ακόμη είναι διπλά επιβαρυμένες[semigr ]

15. πιστεύει ότι στο πλαίσιο μιας στρατηγικής για την καταπολέμηση της ανεργίας μεταξύ των γυναικών, πρέπει να αναληφθεί θετική δράση ώστε να παροτρύνονται τα κορίτσια και οι γυναίκες να μορφώνονται και να αποκτούν επαγγελματική κατάρτιση, ιδίως σε τεχνικά και επιστημονικά θέματα, πράγμα το οποίο διευρύνει τις δυνατότητές τους για απασχόληση, συμπεριλαμβανομένων των εκ παραδόσεως ανδροκρατούμενων τομέων[semigr ]

Μειονεκτικές ομάδες

16. πιστεύει ότι απαιτείται να αυξηθούν οι ευκαιρίες που παρέχονται σε συγκεκριμένες ομάδες ατόμων των οποίων η πρόσβαση στη διά βίου εκμάθηση είναι σήμερα πολύ περιορισμένη, συμπεριλαμβανομένων και των ανέργων μακράς διαρκείας, των ανειδίκευτων ή των εργαζομένων με μερική απασχόληση, και όσων βρίσκονται περιοδικώς εκτός αγοράς εργασίας, των εθνοτικών μειονοτήτων των ηλικιωμένων και των ατόμων με ειδικές ανάγκες, καθώς επίσης και όσων είχαν περιορισμένη αρχική εκπαίδευση και κατάρτιση[semigr ]

17. καλεί τις δημόσιες αρχές να παράσχουν διαρθρώσεις για την παροχή ευκαιριών εκπαίδευσης και κατάρτισης προς τις ευάλωτες ομάδες, συμπεριλαμβάνοντας συστήματα αλλεπάλληλων ευκαιριών, ευέλικτων διόδων και διαύλων πιστοποίησης προσόντων και δεξιοτήτων, ώστε να μπορέσουν τα άτομα που ανήκουν σ' αυτές τις ομάδες να ενταχθούν στον κορμό της οικονομικής, κοινωνικής και δημοκρατικής ζωής[semigr ]

18. θεωρεί ότι η στρατηγική για την καταπολέμηση του κοινωνικού αποκλεισμού θα πρέπει να εστιάζεται στους φραγμούς που εμποδίζουν τη μάθηση, να περιλαμβάνει πιο δραστικά μέτρα απασχόλησης, σύστημα πληροφοριών για την αγορά εργασίας, προγράμματα καταπολέμησης του αναλφαβητισμού, πρόσβαση στις τεχνολογίες πληροφοριών και επικοινωνιών, καθώς και να διευκολύνει τα άτομα να προγραμματίζουν τις σπουδές και επαγγελματικές δραστηριότητές τους και να μέριμνα για την επίτευξη και άλλων στόχων σε τοπική κλίμακα[semigr ]

19. υπογραμμίζει ότι η ανεργία μακράς διάρκειας συμβάλλει στον αποκλεισμό των ατόμων ο οποίος αντιμετωπίζεται κυρίως με την εφαρμογή προγραμμάτων γενικής επιμόρφωσης τα οποία αποσκοπούν επί παραδείγματι, στην βελτίωση των γενικών γνώσεων και των δεξιοτήτων στον τομέα της πληροφορικής, καθώς και στη συνεχή επαγγελματική εκπαίδευση[semigr ]

20. υπογραμμίζει ότι είναι σημαντικό να παρέχεται στα άτομα με ειδικές ανάγκες η απαραίτητη υποστήριξη ούτως ώστε να μπορούν να συμμετέχουν στο γενικό εκπαιδευτικό σύστημα, καθώς και να διευκολυνθεί η πρόσβαση των ατόμων με κινητικά προβλήματα σε όλα τα εκπαιδευτικά ιδρύματα[semigr ]

Το εκπαιδευτικό περιβάλλον και οι εκπαιδευτικοί

21. υπογραμμίζει ότι προϋπόθεση για μια αποτελεσματική εκπαίδευση υψηλής ποιότητας είναι η επαρκής κατάρτιση των ίδιων των εκπαιδευτικών επί της ύλης που διδάσκουν και η ευθύνη της κοινωνίας για την ύπαρξη αρκετών καλά καταρτισμένων εκπαιδευτικών[semigr ]

22. εκτιμά επίσης ότι μια συνεχής και καλή κατάρτιση των εκπαιδευτικών που να μπορεί να εμπνεύσει και να ενθαρρύνει τους μαθητές να δέχονται εύκολα τις γνώσεις και να αναζητούν και οι ίδιοι τη γνώση είναι σημαντική προϋπόθεση για μια αναπτυγμένη κοινωνία που βασίζεται στη γνώση[semigr ]

23. εκτιμά ότι η πρόσβαση σε αποτελεσματικά μέσα διδασκαλίας, ιδίως σε αυτά που βασίζονται στις τεχνολογίες της πληροφόρησης και των τηλεπικοινωνιών, είναι ουσιαστική παράμετρος της διαδικασίας εκμάθησης[semigr ]

24. πιστεύει ότι τα εκπαιδευτικά λογισμικά πολυμέσων στα σχολεία θα πρέπει να ενισχυθούν και εκτός του πλαισίου του «Ευρωπαϊκού Έτους για την απόκτηση γνώσεων καθόλη τη διάρκεια του βίου» υπό τις προϋποθέσεις ότι:

α) θα διατηρηθεί η ποιότητα του περιεχομένου[semigr ]

β) θα δοθεί ιδιαίτερη σημασία στις διδακτικές πτυχές και θα υπάρχουν ειδικά καταρτισμένοι διδάσκοντες με κατάλληλο υλικό διδασκαλίας[semigr ]

γ) οι ενδιαφερόμενοι (διδάσκοντες και μαθητές) θα συμμετέχουν στην ανάπτυξη των προϊόντων[semigr ]

δ) θα ληφθούν επαρκώς υπόψη οι οικονομικές συνέπειες για να υπάρξει όσο το δυνατόν μεγαλύτερη αποτελεσματικότητα των δαπανών, ενώ τα σχολεία θα διατηρηθούν ως δημόσια κέντρα παροχής υπηρεσιών[semigr ]

ε) θα προβλέπεται ίσος εξοπλισμός με ηλεκτρονικούς υπολογιστές και στα δημόσια σχολεία[semigr ]

25. είναι πεπεισμένο ότι τα σχολεία και το εκπαιδευτικό περιβάλλον παίζουν σημαντικό ρόλο στην ικανότητα αφομοίωσης των μαθητών και στην ικανότητα μετάδοσης των εκπαιδευτικών[semigr ]

26. θεωρεί ότι η διδασκαλία και η εκμάθηση γλωσσών, πέραν της μητρικής αυξάνει τη δυνατότητα για κινητικότητα, επαφές, ανάπτυξη των γνώσεων και για απασχόληση[semigr ]

27. πιστεύει ότι οι ευρωπαϊκές επιστημονικές, οικονομικές και κοινωνικο- πολιτιστικές ανταλλαγές πρέπει να υποβοηθηθούν με την ανάπτυξη της δυνατότητας ουσιαστικής επικοινωνίας σε δύο κοινοτικές γλώσσες[semigr ] καλεί ως εκ τούτου την Επιτροπή να ενθαρρύνει και να υποστηρίξει τις προσπάθειες των εθνικών, περιφερειακών και/ή τοπικών αρχών να εξασφαλίσουν την ενσωμάτωση αυτού του στόχου στα σχολικά προγράμματα[semigr ]

28. ζητεί κατά συνέπεια να επιδιώκονται οι ακόλουθοι στόχοι:

- πολύ καλές γνώσεις μητρικής γλώσσας[semigr ]

- καλό χρηστικό επίπεδο μιας πρώτης ξένης γλώσσας της οποίας η εκμάθηση πρέπει να αρχίζει από την αρχή της πρωτοβάθμιας εκπαίδευσης[semigr ]

- παθητική γνώση μιας ή περισσοτέρων άλλων ξένων γλωσσών, ιδίως γλωσσών συγγενών προς τη μητρική γλώσσα και γλωσσών των γειτονικών χωρών και των χωρών με ιστορικούς δεσμούς, ανεξαρτήτως εάν οι χώρες αυτές είναι κράτη μέλη της Ευρωπαϊκής Ένωσης ή όχι,

- τη βεβαιότητα ότι η δευτεροβάθμια εκπαίδευση κάθε κράτους μέλους θα προσφέρει δυνατότητες επιλογής μεταξύ του μεγίστου δυνατού φάσματος ευρωπαϊκών γλωσσών και ότι καμία γλώσσα δεν θα δεσπόζει επί των άλλων, ώστε να διατηρηθεί η πολιτιστική ποικιλομορφία της Ευρώπης[semigr ]

- ειδική κατάρτιση των καθηγητών προκειμένου να επιμορφώνονται στις σύγχρονες μεθόδους διδασκαλίας γλωσσών[semigr ]

29. καλεί την Επιτροπή να υποστηρίξει τη χρήση σύγχρονων μεθόδων, εκπαιδευτικών πολυμέσων και την ανάπτυξη δικτύων που προόριζονται για τη διδασκαλία γλωσσών σε κοινοτικό επίπεδο[semigr ]

30. τονίζει τη σημαντική συμβολή των εξωσχολικών προγραμμάτων εκπαίδευσης και κατάρτισης, κυρίως δε των κινημάτων νεολαίας και των κύκλων κοινωνικοπολιτιστικού ενδιαφέροντος[semigr ]

Ο απασχολούμενος/Η επιχείρηση

31. εκφράζει την πεποίθηση ότι η επιχείρηση έχει μεγάλη ευθύνη στην προώθηση της συνεχούς κατάρτισης, αλλά οι δυνάμεις της αγοράς δεν επαρκούν από μόνες τους για την αντιμετώπιση των αναγκών σε προσόντα και δεξιότητες μίας αγοράς που διανύει περίοδο ραγδαίων και συνταρακτικών μεταβολών, ιδίως σε σχέση με τις τεχνολογίες της κοινωνίας των πληροφοριών[semigr ]

32. πιστεύει ότι οι εθνικές κυβερνήσεις πρέπει να δώσουν το προβάδισμα στην κινητοποίηση σχέσεων συνεργασίας και στην παροχή κινήτρων ώστε να αυξηθούν οι επενδύσεις και οι δεσμεύσεις στον τομέα της διά βίου μάθησης[semigr ] επισημαίνει για τον σκοπό αυτό τον ρόλο που μπορούν να διαδραματίσουν οι δημόσιες υπηρεσίες για θέματα απασχόλησης και το Ευρωπαϊκό Κοινωνικό Ταμείο[semigr ]

33. είναι επίσης της άποψης ότι η συμμετοχή των εργαζομένων στα συστήματα συνεχούς εκπαίδευσης και κατάρτισης πρέπει να ενθαρρύνεται με:

- την εξασφάλιση του δικαιώματος κατάρτισης του κάθε εργαζομένου ανάλογα με τις ανάγκες του και τις ανάγκες της επιχείρησης,

- την εξεύρεση τρόπων πιστοποίησης των νεοαποκτηθεισών δεξιοτήτων και επιτεύξεων και την αναγνώρισή τους υπό μορφήν αμοιβών και ευκαιριών σταδιοδρομίας,

- την επικέντρωση της προσοχής σε δράσεις για το αποκαλούμενο περιφερειακό δυναμικό εργασίας, δηλαδή τους έχοντες χαμηλό επίπεδο ειδίκευσης, τους εργαζόμενους με καθεστώς μερικής απασχόλησης και τους εργαζόμενους κατά διαστήματα, κατηγορίες όλες αυτές εργαζομένων με μικρή πιθανότητα ευκαιριών κατάρτισης,

- την αντιμετώπιση των δυσχερειών που αντιμετωπίζουν κατά κύριο λόγο οι εργαζόμενοι στις πολύ μικρές επιχειρήσεις και τις ΜΜΕ καθώς και αυτοί οι οποίοι αυτοαπασχολούνται[semigr ]

Σχέσεις συνεργασίας και πόροι

34. πιστεύει ότι οι κοινωνικοί εταίροι πρέπει να διαδραματίσουν πρωταρχικό ρόλο σε ό,τι αφορά την παροχή κινήτρων και την πρόσβαση στη διά βίου μάθηση με την επίτευξη, π.χ., συμφωνιών για την αντιμετώπιση των αναγκών τόσο των εργαζομένων όσο και των εργοδοτών αλλά, επίσης, και για τη δημιουργία ευκαιριών απασχόλησης και κατάρτισης για τους νέους εις αναζήτηση απασχόλησης, τους ανέργους και άλλες μειονεκτικές ομάδες[semigr ]

35. τονίζει την ανάγκη να δημιουργηθούν σε τοπικό επίπεδο στοχοθετημένες σχέσεις συνεργασίας μεταξύ των αρχών τοπικής και περιφερειακής αυτοδιοίκησης, των μη κυβερνητικών οργανώσεων και των τοπικών πληθυσμών και εταιριών, συμπεριλαμβανομένων και των ΜΜΕ, προκειμένου να παρασχεθεί η πρόσβαση στις σχετικές ευκαιρίες εκπαίδευσης και κατάρτισης[semigr ]

36. εκτιμά ότι πολλά μικρά και περιφερειακώς διεσπαρμένα εκπαιδευτικά ιδρύματα, όπως μικρότερα πανεπιστήμια και περιφερειακά επιχειρηματικά κέντρα και κέντρα κατάρτισης, μπορούν να δημιουργήσουν νέες ευκαιρίες απασχόλησης, ακόμη και σε αραιοκατοικημένες περιοχές[semigr ]

37. πιστεύει ότι τα ιδρύματα εκπαίδευσης και κατάρτισης πρέπει να συνεργάζονται με άλλους εταίρους για την παροχή νέων παιδαγωγικών μεθόδων και ενεργού μάθησης και για την αναγνώριση δεξιοτήτων και επιτεύξεων[semigr ]

38. εκφράζει την πεποίθηση ότι, υπό το φώς των σημερινών δημογραφικών εξελίξεων και της διαμόρφωσης της αγοράς εργασίας, η Επιτροπή πρέπει να επιμείνει περισσότερο στην ανάγκη να προβούν τα κράτη μέλη στην επανεξέταση της διάθεσης των πόρων τους και στην αναζήτηση δημοσιονομικών πρωτοβουλιών για την παροχή κινήτρων στην διά βίου μάθηση και για την πρόληψη της σπατάλης ανθρώπινου δυναμικού[semigr ]

39. καλεί τα κράτη μέλη, παράλληλα με την εφαρμογή των προγραμμάτων SOCRATES και LEONARDO, να ενισχύσουν την συνεργασία τους και να συμμετάσχουν σε δραστηριότητες ανταλλαγών και στην οργάνωση κύκλων σπουδών λαμβάνοντας υπόψη τις ειδικεύσεις που έχουν αποκτηθεί σε άλλο κράτος μέλος της Ένωσης[semigr ] επισημαίνει ότι τα μέτρα αυτά θα διευκολύνουν την αμοιβαία αναγνώριση διπλωμάτων, καθώς και την πρόσβαση όσο το δυνατόν περισσότερων πολιτών στη γνώση και στον ευρωπαϊκό πολιτισμό[semigr ]

Ο ρόλος της Ευρωπαϊκής Ένωσης

40. υπενθυμίζει ότι ο ρόλος της Ευρωπαϊκής Ένωσης περιορίζεται στην υποστήριξη, την εισαγωγή και το συντονισμό της εκπαίδευσης και της κατάρτισης ενώ τα κράτη μέλη φέρουν το κύριο μέρος της ευθύνης σε αυτόν τον τομέα πολιτικής[semigr ]

41. αναμένει από το Συμβούλιο και την Επιτροπή, κατά την κατάρτιση των ετήσιων σχεδίων προϋπολογισμού, να λαμβάνουν περισσότερο υπόψη το γεγονός ότι η Ευρωπαϊκή Ένωση προσδίδει πρωταρχική σημασία στη γενική επαγγελματική κατάρτιση ως μέσον για τη βελτίωση της κατάστασης στον τομέα της απασχόλησης[semigr ]

42. υπενθυμίζει ότι οι εκπαιδευτικές και οι πολιτιστικές δράσεις της ΕΕ χρηματοδοτούνται από την κατηγορία 3 του προϋπολογισμού («εσωτερικές δράσεις»), όπου 80% των δαπανών χορηγούνται για την έρευνα και τα δίκτυα, ενώ οι υπόλοιπες δαπάνες κρατούνται σε χαμηλά επίπεδα[semigr ] εφιστά την προσοχή στο γεγονός ότι προγράμματα όπως το SOCRATES και το LEONARDO, τα οποία αναφέρονται στο Λευκό Βιβλίο συχνά ως χρηματοδοτικό πλαίσιο για τις προβλεπόμενες δράσεις, δεν διαθέτουν ούτε σήμερα τις απαραίτητες πιστώσεις[semigr ]

43. ζητεί, κατά συνέπεια, από την Επιτροπή να αυξήσει τα χρηματοδοτικά κονδύλια των προγραμμάτων LEONARDO και SOCRATES, προκειμένου να καταστεί δυνατή η χρηματοδότηση προγραμμάτων δράσης για τη βελτίωση της εκπαίδευσης και της κατάρτισης[semigr ]

44. καλεί επίσης την αρμόδια επί του προϋπολογισμού αρχή να διεξάγει εμπεριστατωμένη συζήτηση σχετικά με τις δημοσιονομικές προοπτικές και ιδιαίτερα για τις πιστώσεις που θα πρέπει να χορηγηθούν στην κατηγορία 3[semigr ]

45. δεν συμφωνεί, πράγματι, με την άποψη της Επιτροπής ότι δεν απαιτούνται πρόσθετοι πόροι για την αντιμετώπιση των προκλήσεων της σύγχρονης κοινωνίας μας, δηλαδή όταν υποστηρίζει την πρόταση για ευρωπαϊκή εθελοντική υπηρεσία, είναι απαραίτητο να διαθέτει επαρκείς δημοσιονομικούς πόρους έτσι ώστε να μη δημιουργεί ελπίδες στις οποίες δεν μπορεί να μπορεί να ανταποκριθεί[semigr ]

46. επισημαίνει ότι η αναγνώριση προσόντων που αποκτήθηκαν εκτός της κανονικής εκπαίδευσης και κατάρτισης παρουσιάζει σημαντικές δυσκολίες[semigr ] ζητεί, συνεπώς, μεγαλύτερη διαφάνεια ως προς την αξία των πιστοποιητικών επαγγελματικής ικανότητας και την αναγνώριση των προσόντων σε ευρωπαϊκό επίπεδο[semigr ]

47. καλεί την Επιτροπή να διερευνήσει το όλο θέμα της διάθεσης πόρων για τις ανάγκες της εκπαίδευσης και κατάρτισης καθώς και ένα φάσμα σχετικών πρωτοβουλιών μεταξύ των οποίων περιλαμβάνονται φορολογικά κίνητρα, ενεργές πολιτικές, για την αγορά εργασίας, εισφορές για την κατάρτιση, ατομικοί λογαριασμοί μόρφωσης, ο αναπροσανατολισμός της διάθεσης πόρων σε μέτρα που αποτρέπουν την εκπαιδευτική αποτυχία και την ανεργία μακράς διαρκείας, την ανάπτυξη της μάθησης εξ αποστάσεως με τις νέες τεχνολογίες πληροφόρησης και τηλεπικοινωνιών, τη διπλή χρήση των σχολικών και των επιχειρηματικών διευκολύνσεων ως κέντρα μάθησης καθώς και ισότιμη αντιμετώπιση των υλικών επενδύσεων και των επενδύσεων σε κατάρτιση[semigr ]

48. καλεί την Επιτροπή με βάση τα άρθρα 126 και 127 και σύμφωνα με το άρθρο 3Β της Συνθήκης ΕΚ

- να προωθήσει την έρευνα και να διαδώσει τις πληροφορίες που αφορούν μέτρα για την πρόληψη της αποτυχίας των μαθητών στα σχολεία και να ενισχύσει τα σωματεία και τους εκπαιδευτικούς που ειδικεύονται στη βοήθεια των μαθητών χαμηλής επίδοσης, μεταξύ άλλων και με την παροχή κινήτρων στην ενεργό μάθηση, με τη βελτίωση της χρήσης στον τομέα της εκπαίδευσης και της κατάρτισης των τεχνολογιών πληροφορίας και επικοινωνιών και με την ανάπτυξη συστήματος αλληλεπιδραστικού λογισμικού για χρήση στα εκπαιδευτικά ιδρύματα, καθώς και να εστιάσει τις προσπάθειές της τόσο στην κατάρτιση των εκπαιδευτικών ως του κυριότερου μέσου για την δια βίου μάθηση, όσο και στην ικανοποίηση της ανάγκης για βελτίωση του επιπέδου εκπαίδευσης των ενηλίκων,

- να χρηματοδοτήσει πρότυπα προγράμματα και την επίτευξη συνεργασιών που θα συμβάλουν στην εφαρμογή στρατηγικών για την οικοδόμηση μιας μη εκλεκτικής κοινωνίας της γνώσης, π.χ. με προγράμματα παροχής συμβουλών για άτομα που κινδυνεύουν να αποκλεισθούν, όπως οι γυναίκες, οι ανάπηροι και οι μετανάστες,

- να ενθαρρύνει την ανάπτυξη της ορθής πρακτικής με την επίτευξη, εντός των υπηρεσιών της Επιτροπής, αποτελεσματικότερης ολοκλήρωσης και καλύτερου συντονισμού των δράσεων που αποσκοπούν στην παροχή βοήθειας σε μειονεκτικές ομάδες προκειμένου να ενταχθούν στην κοινωνία της γνώσης[semigr ]

49. θεωρεί σημαντικό, λαμβάνοντας υπόψη τις εξελίξεις στην κοινωνία των πληροφοριών και τον αντίκτυπό τους στους τομείς της εκπαίδευσης και της επαγγελματικής κατάρτισης, ότι η Επιτροπή θα πρέπει να επιδείξει συνέπεια και να οργανώσει τα διάφορα σχέδια γύρω από τα σημαντικά θέματα δράσης του υπό εξέταση Λευκού Βιβλίου[semigr ]

50. θεωρεί ότι πρέπει να καταβληθεί προσπάθεια ώστε να ενταχθούν τα μέτρα για την εκπαίδευση και την κατάρτιση στον κύριο κορμό όλων των σχετικών πολιτικών και προγραμμάτων της Ευρωπαϊκής Ένωσης (π.χ., Διαρθρωτικά Ταμεία και Τέταρτο Πρόγραμμα Πλαίσιο Έρευνας και Ανάπτυξης)[semigr ]

51. επισημαίνει ότι τα μέτρα για την προώθηση της γενικής εκπαίδευσης και της κατάρτισης πρέπει να εφαρμόζονται περισσότερο με άξονα την εξομάλυνση των διαφορών που έχουν σχέση με το φύλο[semigr ]

52. καλεί το CEDEFOP, σύμφωνα με τις κατευθυντήριες γραμμές της πολιτικής του σε ό,τι αφορά τις μεσοπρόθεσμες προτεραιότητες (1997-2000), να διεξαγάγει επί τούτω έρευνα σχετικά με τη σκοπιμότητα, την αποτελεσματικότητα και τη δυνατότητα μεταφοράς προγραμμάτων που αφορούν

- την πιστοποίηση δεξιοτήτων και

- ένα ευρωπαϊκό πρόγραμμα μαθητείας[semigr ]

53. καλεί την Επιτροπή, υπό το πρίσμα των αποτελεσμάτων της προαναφερθείσας έρευνας, να υποβάλει, μετά από διαβουλεύσεις με τους κοινωνικούς εταίρους, λεπτομερή πρόταση για την καθιέρωση ευρωπαϊκού προγράμματος μαθητείας[semigr ]

54. καλεί την Επιτροπή να χρησιμοποιήσει τις εξουσίες που της παρέχονται δυνάμει του άρθρου 118Β της Συνθήκης ΕΚ για την προώθηση διαλόγου μεταξύ των κοινωνικών εταίρων σε ό,τι αφορά τους πρακτικούς τρόπους προώθησης της επένδυσης και του δικαιώματος πρόσβασης στην εκπαίδευση και κατάρτιση προς όφελος των εργαζομένων αλλά και των ατόμων που βρίσκονται χωρίς απασχόληση[semigr ]

55. καλεί την Επιτροπή να εξασφαλίσει ότι τα κατά περιοχές σύμφωνα, τη σύναψη των οποίων προάγει σε όλα τα κράτη μέλη, θα περιλαμβάνουν μέτρα εκπαίδευσης και κατάρτισης στις στρατηγικές τους για δημιουργία θέσεων εργασίας [semigr ]

56. καλεί την Επιτροπή να αναθεωρήσει το σημερινό πρόγραμμα δράσεώς της και να εκπονήσει πιο συνεκτική και λεπτομερή πρόταση λαμβάνοντας υπόψη όλες τις εποικοδομητικές προτάσεις που υποβλήθηκαν και όλες τις επικρίσεις που εκφράστηκαν σε ό,τι αφορά το Λευκό Βιβλίο[semigr ]

57. αναμένει ως εκ τούτου από την Επιτροπή να προβεί σε νέες διαβουλεύσεις με το Κοινοβούλιο σε ό,τι αφορά το αναθεωρημένο σχέδιό της[semigr ]

58. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, την Οικονομική και Κοινωνική Επιτροπή, την Επιτροπή των Περιφερειών, την Ευρωπαϊκή Συνομοσπονδία Συνδικάτων (ETUC), την Ένωση Βιομηχανιών της Ευρωπαϊκής Κοινότητας (UNICE) και το Ευρωπαϊκό Κέντρο Δημοσίων Επιχειρήσεων (CEEP).